पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर। डूंगरपुर जिले के सरोदा गांव लौट रहे पांच युवकों की वैन शुक्रवार देर रात पुल पार करते वक्त 20 फीट गहरी सरणी नदी में गिर गई। तीन युवकों की मौके पर ही मौत हो गई। दो को गंभीर हालत में एमबी अस्पताल में भर्ती कराया गया है। पांचों युवक उदयपुर से खरीदारी कर अपने घर जा रहे थे। हादसा बांसवाड़ा मेन रोड पर झल्लारा थाने के पानगामडा और गरडा गांव के बीच हुआ।
सागवाड़ा थाने के सरोदा गांव से पांच युवक उदयपुर खरीदारी करने आए थे। रात को लौटते वक्त उनकी वैन अनियंत्रित होकर पुल से नदी में गिर गई। रात करीब 1.30 बजे घायलों की चीख पुकार सुनकर आसपास से ग्रामीण मौके पर पहुंचे और पुलिस को जानकारी दी। ग्रामीणों ने जब तक नदी में उतरकर युवकों को संभाला तब तक चालक राजेश कुमार सेवक, मनोज उपाध्याय और सतीश कुमार की मौत हो गई थी। नवनीत भट्ट और शैलेंद्र उपाध्याय को ग्रामीणों ने बचा लिया। सलूंबर में प्राथमिक इलाज कराने के बाद उनको उदयपुर रैफर कर दिया गया। एंबुलेंस उपलब्ध न होने के कारण ग्रामीणों ने नाराजगी भी जताई। शनिवार सुबह शव पोस्टमार्टम के बाद परिजनों को सौंप दिए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn